كون تشوف
عفت كلشي ...وجبت كلشي
ومدري شلون اجيت امشي
.اجيتك ردت اگلك شوف ....
ردنه نعوف كلشي وماگدرنه نعوف
كون اتشوف حالي اشگد الك ملهوف ؟
جبت كلشي اليسولف بيك
خيالي وصحوتي وطيوف
كون تشوف..........بشفافي الحزن ماخله بسمه تعيش
وكلمن كمت ابوسه بخده اطبع اوف
كون تشوف....
..خلصت الوجوه وشفت كل الناس
كلها وجوه غربه ولا وجه معروف...
كون تشوف
وشوف اشخله بي الخوف
مثل حلت مدارس روحي احسها اطفال
حلت وتركتني ...وباقي بس صفوف
******
وكون الگاك وابجيلك واسوي خدودي سبوره
ودمعتي حروف
وكون الگاك واحجيلك
بكتاب السنين انحذف كلشي الچان
بس اسمك لگيته الباقي مامحذوف
واذكرك من مسحت دموعي
باخر يوم على خدودي احس لهسه طبع اجفوف
******
وكون اتشوف
اعيوني مضيف تصير وكت النوم
وياريت بلحلم مره تجينه ضيوف
كون ا تشوف حالي
كون تشوف...
....